2018. gada 11. septembrī Noteikumi Nr. 570

Rīgā (prot. Nr. 42 15. §)

**Grozījumi Ministru kabineta 2015. gada 26. maija noteikumos Nr. 259 "Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā"**

Izdoti saskaņā ar

[Zinātniskās darbības likuma](https://likumi.lv/ta/id/107337-zinatniskas-darbibas-likums)

[13. panta](https://likumi.lv/ta/id/107337-zinatniskas-darbibas-likums#p13) trešās daļas 4. punktu

Izdarīt Ministru kabineta 2015. gada 26. maija noteikumos Nr. 259 "Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā" (Latvijas Vēstnesis, 2015, 116. nr.; 2016, 204. nr.; 2017, 119. nr.) šādus grozījumus:

1. Izteikt 3.2. apakšpunktu šādā redakcijā:

"3.2. uzņēmums – saimnieciskās darbības subjekts, kas atbilst regulas Nr. [651/2014](http://eur-lex.europa.eu/eli/reg/2014/651/oj/?locale=LV) I pielikuma 1. pantā noteiktajai definīcijai un savu pamatdarbību veic un projektu īsteno Latvijas Republikas teritorijā. Saņemot valsts atbalstu, ar uzņēmumu saprot arī pētniecības organizāciju neatkarīgi no tās juridiskā statusa, ja tās publiskais finansējums atbilst visiem Līguma par Eiropas Savienības darbību (Eiropas Savienības Oficiālais Vēstnesis, 2010. gada 30. marts, Nr. C 83/47) 107. panta 1. punktā minētajiem nosacījumiem;".

2. Aizstāt 3.3. apakšpunktā vārdu "komersantu" ar vārdu "uzņēmumu".

3. Aizstāt 4.1. apakšpunktā skaitļus un vārdus "25. un 28. pantam" ar skaitli un vārdu "25. pantam".

4. Papildināt noteikumus ar 4.2.6. apakšpunktu šādā redakcijā:

"4.2.6. darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" ietvaros šādās kopējās programmēšanas iniciatīvās (*Joint Programming Initiatives*):

4.2.6.1. "Lauksaimniecība, pārtikas nodrošinājums un klimata pārmaiņas" (*Agriculture, Food Security and Climate Change* (*FACCE*));

4.2.6.2. "Veselīgs uzturs veselīgam dzīvesveidam" (*Healthy Diet for a Healthy Life* (*HDHL*));

4.2.6.3. "Kultūras mantojums un globālās pārmaiņas: jauns uzdevums Eiropai" (*Cultural Heritage and Global Change: A new Challenge for Europe* (*CH*));

4.2.6.4. "Urbānā Eiropa – Eiropas pilsētvides apvienotie risinājumi" (*Urban Europe* (*UE*));

4.2.6.5. "Ūdens izaicinājumi mainīgā pasaulē" (*Water challenges for a changing world* (*WATER*))."

5. Papildināt noteikumus ar 6.3. apakšpunktu šādā redakcijā:

"6.3. ja piešķirts valsts atbalsts, ir pienākums atbilstoši regulas Nr. 651/2014 12. panta 1. punktam informāciju par saņemto valsts atbalstu un visus ar projekta īstenošanu saistīto dokumentu oriģinālus glabāt 10 gadus no valsts atbalsta saņemšanas dienas."

6. Svītrot 7.2. apakšpunktu.

7. Izteikt 7.4. apakšpunktu šādā redakcijā:

"7.4. tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu vai tas var iesniegt aģentūrā Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību;".

8. Aizstāt 7.9. apakšpunktā vārdus "plānotās izmaksas par darbībām projektā" ar vārdiem "plānotās darbības projektā".

9. Papildināt noteikumus ar 7.16. apakšpunktu šādā redakcijā:

"7.16. ja atbalsta pretendents ir uzņēmums, tad, saņemot valsts atbalstu, tas nodala projekta atbalstāmās darbības un attiecīgās finanšu plūsmas no uzņēmuma saimnieciskās darbības un finanšu plūsmām."

10. Svītrot 8.3. apakšpunktu.

11. Aizstāt 12.1. apakšpunkta ievaddaļā skaitli un vārdu "4.1.5. apakšpunktā" ar skaitļiem un vārdiem "4.1.5. un 4.2. apakšpunktā".

12. Svītrot 13.2.5. apakšpunktu.

13. Aizstāt 13.2.6. apakšpunktā vārdus "citi izdevumi" ar vārdiem "papildu netiešās izmaksas un citi izdevumi".

14. Izteikt 14. punkta ievaddaļu šādā redakcijā:

"14. Aģentūra, ievērojot komisijas lēmumu, piešķir valsts atbalstu atbilstoši regulas Nr. [651/2014](http://eur-lex.europa.eu/eli/reg/2014/651/oj/?locale=LV) 25. pantam vai valsts līdzfinansējumu šo noteikumu 4.1.1., 4.1.2., 4.1.3. un 4.1.4. apakšpunktā minētajiem projektiem un projektu īstenotājiem:".

15. Papildināt 14.1.2. apakšpunktu aiz vārdiem "Eiropas Komisijas" ar vārdiem "vai atbalsta pretendenta un kopīgo programmu vai kopuzņēmumu administrējošās institūcijas".

16. Papildināt 18. punkta ievaddaļu aiz vārdiem "ERA-NET aktivitātes" ar vārdiem un skaitli "(par kuru ir pieņemts šo noteikumu 19.13. apakšpunktā minētais komisijas lēmums)".

17. Papildināt noteikumus ar 19.13. apakšpunktu šādā redakcijā:

"19.13. dalību ERA-NET aktivitātes projekta izstrādē vai pievienošanos ERA-NET aktivitātes projekta konsorcijam."

18. Papildināt V nodaļu ar 22.1punktu šādā redakcijā:

"22.1 Atbilstoši regulas Nr. 651/2014 58. panta 4. punktam un 59. pantam lēmumu par valsts atbalsta piešķiršanu šo noteikumu ietvaros pieņem līdz 2021. gada 30. jūnijam."

Ministru prezidents Māris Kučinskis

Izglītības un zinātnes ministrs Kārlis Šadurskis